OpenLLM-France/wikimedia huggingface dataset:
# Óscar Melendo Jiménez

Óscar Melendo Jiménez (Sant Adrià de Besòs, 23 d'agost de 1997), és un futbolista professional català que juga com a centrecampista pel Cadiz CF.

## Trajectòria

Melendo es va unir a les categories bàsiques del RCD Espanyol l'any 2003, des d'aleshores, ha evolucionat categoria fins al 8 de juny de 2016, quan es va incorporar a l'equip de l'Espanyol B, disputant la Segona Divisió B. Va debutar professionalment en l'empat 1-1 contra la U.E. Llagostera en 20 d'agost de 2016. En 20 de novembre, va debutar en el primer equip en substitució de Hernán Perez a la segona meitat en el partit contra el Deportivo Alavés a la lliga.
L'1 de febrer de 2017, Melendo va renovar el seu contracte fins al 2022 i fou promogut definitivament al primer equip per la temporada 2017–18. El seu primer gol com a jugador del primer equip de l'Espanyol va ser el dia 18 de gener del 2018 en partit contra el Barça en la Copa del Rei, que va donar la victòria al seu equip per 1-0.
El 30 de juny de 2022, en acabar el seu contracte, Melendo va deixar l'Espanyol després d'un acord de renovació fallit. El migcampista deixava un club on jugava des de feia 19 anys i amb el qual va jugar 161 partits i va marcar 6 gols amb el primer equip entre el 2016 i el 2022.

### Granada

El 6 d'agost de 2022, Melendo va signar contracte per un any amb el Granada CF, recentment descendit a la segona divisió.

## Internacional

El 20 de març de 2019, Melendo fou convocat per Catalunya per jugar un amistós contra Veneçuela. Cinc dies, he started in the 2–1 win at the Estadi Montilivi.

## Referències

* ↑ Farrés, Héctor «El Espanyol B tendrá la magia de Óscar Melendo» (en castellà). VAVEL, 08-06-2016.
* ↑ «Alavés vs Espanyol: El Espanyol crece lejos de Cornellà». MARCA.com, 19-11-2016.
* ↑ «Melendo renueva con el Espanyol hasta 2022» (en castellà). Sport, 01-02-2017. [Consulta: 15 agost 2017].
* ↑ «Un gol de Melendo dona la victòria a l'Espanyol en el primer derbi de Copa contra el Barça (1-0)». 324.cat, 324.cat [Consulta: 18 gener 2018].
* ↑ Matamoros Aparicio, Roger «Óscar Melendo deixa de ser jugador de l'Espanyol». beteve.cat, 30-06-2022 [Consulta: 1r juliol 2022].
* ↑ «Comunicado oficial | Óscar Melendo, nuevo jugador del Granada CF» (en castellà). Granada CF, 06-08-2022. [Consulta: 8 agost 2022].
* ↑ «The stars who were given the green light to play for Catalonia». Marca, 20-03-2019 [Consulta: 20 març 2019].
* ↑ Rogé, Albert «Catalonia 2–1 Venezuela: Bojan and Puado help Gerard Lopez's side triumph at Montilivi». Sport, 25-03-2019 [Consulta: 21 juny 2019]. Arxivat 31 de març 2019 a Wayback Machine. «Còpia arxivada». Arxivat de l'original el 2019-03-31. [Consulta: 27 agost 2022].

## Enllaços externs

* Fitxa del jugador a BDFutbol
* Óscar Melendo Jiménez, Fitxa a Soccerway
# Óscar Murillo Murillo

Óscar Fabián Murillo Murillo (Armènia, 18 d'abril de 1988) és un futbolista colombià que el 2018 juga com a defensa central en el Club de Fútbol Pachuca de la Lliga mexicana de futbol. És internacional amb la selecció de Colòmbia.
El 14 de maig de 2018 va ser inclòs per l'entrenador José Pekerman en la llista preliminar de 35 jugadors per disputar la Copa Mundial de Futbol de 2018.

## Referències

* ↑ «Pékerman da lista preliminar de 35 convocados para Rusia». [Consulta: 14 maig 2018].

## Enllaços externs

* Fitxa en Soccerway
# Óscar Tomás Mas

Oscar Tomás Mas (Villa Ballester, 29 d'octubre de 1946) fou un futbolista argentí dels anys 60 i 70.
La majoria de la seva carrera la visqué a River Plate, on és el segon màxim golejador del club de tots els temps. Debutà a primera divisió el 1964 amb 17 anys. Guanyà dos campionats argentins l'any 1975. Fou dos cops màxim golejador del campionat i un cop a la Copa Libertadores. Amb 199 gols en 382 partits és el segon màxim golejador de la història de River per darrere d'Ángel Labruna.
Jugà una temporada al Reial Madrid on guanyà una Copa d'Espanya, i més tard a l'América de Cali de Colòmbia i al Quilmes AC, perllongant la seva carrera fins a mitjan des anys 80 a diversos clubs modestos argentins. En total marcà 215 gols en 329 partits a la primera divisió argentina.
Disputà 37 partits amb la selecció argentina entre 1965 i 1972, marcant 10 gols. Participà en la Copa del Món de Futbol de 1966 a Anglaterra.

## Palmarès

* Campionat argentí de futbol:
** Nacional 1975, Metropolitano 1975
* Copa del Rei de futbol:
** 1973-74
* Màxim golejador del campionat argentí de futbol:
** Metropolitano 1970, Metropolitano 1973
* Màxim golejador de la Copa Libertadores:
** 1970

## Referències

* ↑ «BDFutbol».

## Enllaços externs

* (castellà) Breu biografia a riverplate.com
* (castellà) Perfil a Futbol Factory
* (portuguès) Perfil a Museo dos Esportes Arxivat 2007-09-27 a Wayback Machine.
# Yo me bajo en la próxima, ¿y usted?

Yo me bajo en la próxima, ¿y usted? és la primera obra de teatre escrita per Adolfo Marsillach i estrenada al Teatre de la Comedia de Madrid el gener de 1981.

## Argument

Ambientada en una ciutat de l'Espanya de la dècada de 1950, un home i una dona coincideixen en un vagó del metro i, després d'entaular conversa, decideixen tornar a veure's. Després d'un mes de contactes, es casen. Però el matrimoni està abocat al fracàs. Ell i ella es dirigeixen al públic, amb la seva pròpia versió de les causes del fracàs, evocant records, personatges del seu passat i experiències que els van marcar i que van poder influir en comportaments posteriors. Tot això intercalat amb números musicals.

## Representacions destacades

* Teatre (Estrena, gener de 1981). Intèrprets: José Sacristán, Concha Velasco. Piano: José Manuel Yanes. Amb Sacristán substituït pel mateix Marsillach en gener de 1982. Substitucions posteriors: En 1982 per Juan Diego i María Luisa San José i en 1983 per Gerardo Malla i María Fernanda D'Ocón.
* Teatre (Estrena a Barcelona, 1982). Intèrprets: Fernando Guillén, Rosa Maria Sardà.
* Cinema (1992). Direcció: José Sacristán. Intèrprets: José Sacristán, Concha Velasco, Tina Sáinz, María Isbert.
* Teatre (Teatro Real Cinema, Madrid, 2004). Direcció: Francisco Vidal. Intèrprets: Pedro Osinaga, África Gozalbes.
* Teatre (Teatro Fernán Gómez, Madrid, 2015). Intèrprets: Silvia Marty, Adam Jezierski, Antonio Lagar, Adela Estévez, Miriam Fernández i Juan Carlos Mestre.

## Premis

Fotogramas de Plata 1982
| Categoria | Persona | Resultat |
| Millor intèrpret de teatre | Rosa Maria Sardà | Nominada |

## Referències

* ↑ "Yo me bajo en la próxima, ¿y usted?", una comedia escrita para Concha Velasco y José Sacristán, El País, 28 de desembre de 1980
* ↑ "Yo me bajo en la próxima, y usted" en la Comedia, ABC, 1 de febrer de 1981
* ↑ César Oliva, Jesús García de Dueñas Fernando Guillén, un actor de hoy, p. 89
* ↑ 'Yo me bajo en la próxima ... ' ¿y usted?' se estrenó entre apretones de público, El País, 13 de novembre de 1992
# Öömrang

Öömrang és el dialecte del frisó septentrional parlat a l'illa d'Amrum a la regió Frísia Septentrional (administrativament Districte de Nordfriesland, estat de Slesvig-Holstein). Öömrang es refereix al nom frió d'Amrum, Oomram. Juntament amb el fering, söl'ring, i helgolandès forma part del grup de dialectes insulars del frisó septentrional, i és molt similar al fering. L'Öömrang és parlat per prop d'un terç dels 2.300 habitants d'Amrum.

## Característiques

* Diferenciació entre les vocals llargues i curtes amb la duplicació de la vocal (per exemple, lun [terra, país] i skuul [escola])
* L'ús de nombrosos diftongs i un triftong, "uai" (per exemple, spuai [dir la veritat])
* L'ús freqüent de la dièresi
* La "w" final es pronuncia com una "u" curta (per exemple, Leew [estimat, dolç])
* La "r" és vibrant alveolar sonora (com en italià).

## Enllaços externs

* Fòrum per a parlants
# Štefanovičová

Štefanovičová és un poble i municipi d'Eslovàquia que es troba a la regió de Nitra, al sud-oest del país.

## Història

La primera menció escrita de la vila es remunta al 1268.

## Referències

* ↑ «Nitra (District, Nitriansky kraj, Slovakia) - Population Statistics, Charts, Map and Location». [Consulta: 23 febrer 2019].
# Štefanová

Štefanová és un poble i municipi d'Eslovàquia que es troba a la regió de Bratislava, a l'extrem occidental del país, prop de la frontera amb Àustria.
# Joan Toralles

Joan Toralles (Vic, segle XIV - Vic, segle XV) va ser un cronista català originari de Vic, autor d'una breu recopilació històrica editat com a "Noticiari". Es tracta d'una llista de noms, dates, llocs i esdeveniments compilats possiblement de memòria d'entre els anys 1365 i 1427.És un document interessant perquè recull els comentaris populars sobre els afers del regiment de la cosa pública.
La naturalesa de la trama condueix a Martí de Riquer i Morera a etiquetar Toralles com un representant de la vox populi del poble, que demostra un ampli coneixement dels esdeveniments actuals, astúcia i capacitat de concisió. Torralles cobreix el terratrèmol que va aturar a Olot el 15 de maig de 1427 de la següent manera:
| « | En lo dit any [1427] a 15 de maig feu gran terratrèmol que enderrocà en dit Bisbat [Girona], Olot, Castellfollit, Ridaura, Sta. Pau, lo Mellol, e altres cases honrades, e tots els masos de Bas, hoc encare, que mudà un bosch de verns que era rost en un bon tret de metres, é així mudat visque, é és un mas, quis nomena lo mercadal de Bas, moriren dita jornada en dit lloch de Olot 15 persones, ... en los altres llochs moriren, pero no tants, com a Olot: apres la gent anatsen a jaurer per les barracas, tornaren a reparar las casas e hevitaren aquelles los demés, e seguisá Castellfollit. | » |

## Referències

* ↑ «Joan Toralles». Gran Enciclopèdia Catalana. Barcelona: Grup Enciclopèdia Catalana.
* ↑ Carles Puigferrat i Oliva, "Fam, guerra i pesta a la plana de Vic, 1374–1376" Arxivat 2011-07-18 a Wayback Machine., AUSA, XIX:144 (2000), 79.
* ↑ Citat per Hector Pera Manera, "Falles actives i perillositat sísmica al marge nord-occidental del solc de València" Arxivat 2015-03-23 a Wayback Machine., Doctoral Thesis, Universitat de Barcelona.
# Atenció a la dependència a Astúries

L'atenció a la dependència a Astúries va seguir una desenvolupament normatiu com altres comunitats autònomes.

## Abans de la llei de dependència

L'article 19.g de la Llei 1/2003, de 24 de febrer, de Serveis Socials del Principat d'Astúries explícitament feia referència a les persones en situació de dependència. Així, aportava una definició d'allò que és la dependència funcional.

## Després de la llei de dependència

La normativa que desenvolupà la llei de dependència s'inicià amb la Resolució de 17 d'abril de 2007, la qual aprovava provisionalment els models de documentació per als expedients del reconeixement de la dependència. Més avant, el Decret 68/2007, de 14 de juny, regulà el procediment per al reconeixement de la situació de dependència. La Resolució de 7 d'agost de 2007 determinà els components dels òrgans que la valoren i la Resolució de 26 de setembre de 2007 regulà com s'havia de dissenyar, elaborar i aprovar el Programa Individualitzat d'Atenció.
A més, el Decret 68/2007 establia que les persones infractores perdien les prestacions i subvencions i que la modificació de les prestacions requereix d'audiència de la persona interessada o la seua representant requerint aprovació de la Conselleria competent.
La Resolució de 7 de novembre de 2007 de la Conselleria de Benestar Social regulà la incompatibilitat de les prestacions econòmiques.

## Referències

* ↑ Martín Jiménez, Rodrigo. «Capítulo 4. Título competencial y encuadramiento del modelo de protección social de la dependencia». A: Comentario sistemático de la Ley de la dependencia Ley 39/2006, de 14 de diciembre, de promoción de la autonomía personal y atención a las personas en situación de dependencia y normas autonómicas. 1a ed. Cizur Menor (Navarra): Thomson Aranzadi, 2008, p. 118. ISBN 978-84-8355-687-0.
* ↑ Barrios Baudor, Guillermo L. «Capítulo 12. El sistema integral de promoción de la autonomía personal y atención a las personas en situación de dependencia. Grados de dependencia y su valoración. Reconocimiento del derecho». A: Comentario sistemático de la Ley de la dependencia Ley 39/2006, de 14 de diciembre, de promoción de la autonomía personal y atención a las personas en situación de dependencia y normas autonómicas. 1a ed. Cizur Menor (Navarra): Thomson Aranzadi, 2008, p. 397. ISBN 978-84-8355-687-0.
* ↑ Sánchez Trigueros i González Díaz, 2008, p. 434-435.
* ↑ Sánchez Trigueros, Carmen; González Díaz, Francisco Antonio. «Capítulo 14. Infracciones y sanciones». A: Comentario sistemático de la Ley de la dependencia Ley 39/2006, de 14 de diciembre, de promoción de la autonomía personal y atención a las personas en situación de dependencia y normas autonómicas. 1a ed. Cizur Menor (Navarra): Thomson Aranzadi, 2008, p. 432. ISBN 978-84-8355-687-0.
# El món de Sofia (pel·lícula)

El món de Sofia ((títol original: Sofies verden) és una pel·lícula sueco-noruega dirigida per Erik Gustavson i estrenada a Noruega l'any 1999. És una adaptació cinematogràfica de la novel·la del mateix nom de Jostein Gaarder i que explica el descobriment de la filosofia per una noia en una intriga policíaca més general. Ha estat doblada al català.

## Argument

La història comença a Noruega l'any 1990. Sophie Amundsen, una jove rep un dia a la seva bústia una carta amb només les paraules: « Qui ets ? » Una altra segueix, amb les paraules: « D'on ve el món ? », a continuació altres. Seguint el fil, Sophie es troba llegint els cursos de filosofia del misteriós Alberto Knox, que presenten sota una forma atractiva la història de la filosofia, els seus grans temes i les seves grans figures.

## Repartiment

* Silje Storstein: Sofie Amundsen / Hilde Møller Knag
* Tomas von Brömssen: Alberto Knox
* Andrine Sæther: la mare de Sofia
* Bjørn Floberg: Major Albert Knag
* Hans Alfredson: Sòcrates
* Nils Vogt: Lærer Jacobsen
* Minken Fosheim: la mare de Hilde
* Edda Trandum Grjotheim: Jorunn
* Arne Haakonaasen Dahl: Georg / Mischa / Giovanni
* Sullivan Lloyd Nordrum: Jørgen
* Kjersti Holmen: Fru Johnsen

## Referències

* ↑ «El mundo de Sofía - Película» (en castellà). decine21.com, 26-01-2024. [Consulta: 25 gener 2024].
* ↑ «El món de Sofia». esadir.cat.
* ↑ «Le Monde de Sophie». [Consulta: 7 març 2018].
# Tanrı Misafiri

Tanrı Misafiri (en turc: Convidat de Déu) és una pel·lícula turca feta a 1973. Dirigida per Mehmet Dinler, els principals personatges són encarnats per Ediz Hun, Hülya Koçyiğit i l'actor infantil Ömercik. L'actriu principal, Hülya Koçyiğit, va guanyar una Taronja d'Or per aquesta pel·lícula al Festival Internacional d'Altın Portakal a Antalya.

## Referències

* ↑ http://www.imdb.com/title/tt0429152/awards?ref_=tt_awd
* ↑ http://www.koprubasi.tv/gundem/hulya-kocyigit-kimdir-kac-yasinda-nereli-hulya-kocyigit-in-oynadigi-filmler-hulya-kocyigit-biyografisi-h31110.html%5BEnllaç+no+actiu%5D

## Enllaços externs

* Tanrı Misafiri a. IMDb
# Tanourdi

Tanourdi (en àrab تنوردي, Tanūrdī; en amazic ⵜⴰⵏⵓⵔⴷⵉ) és una comuna rural de la província de Midelt, de la regió de Drâa-Tafilalet, al Marroc. Segons el cens de 2014 tenia una població total de 2.872 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Tennis de taula als Jocs Olímpics d'estiu de 2008

Les proves de Tennis de taula dels Jocs Olímpics de Pequín es disputaren entre el 13 i el 23 d'agost de 2008, al Gimnàs de la Universitat de Pequín. En aquesta edició s'inclogué per primera vegada la competició per equips, que substituí la prova de dobles que s'havia disputat en anteriors edicions. Es repartiren un total de quatre jocs de medalles, dos per a homes i dos per a dones.

## Calendari de les proves

Tennis de taula als Jocs Olímpics d'estiu 2008 :
| Agost | Agost | Agost | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 |
| | | | | | | | | | | | | 1 | 1 | | | | 1 | 1 | |
| Dia de competició | Dia de final |

## Medallistes
### Homes

| Event | Or | Plata | Bronze |
| Individual | Ma Lin R.P. de la Xina | Wang Hao R.P. de la Xina | Wang Liqin R.P. de la Xina |
| Equip | R.P. de la Xina Ma Lin Wang Hao Wang Liqin | Alemanya Christian Suss Dimitrij Ovtcharov Timo Boll | Corea del Sud Oh Sang-Eun Ryu Seung-Min Yoon Jae-Young |

### Dones

| Event | Or | Plata | Bronze |
| Individual | Zhang Yining R.P. de la Xina | Wang Nan R.P. de la Xina | Guo Yue R.P. de la Xina |
| Equip | R.P. de la Xina Guo Yue Wang Nan Zhang Yining | Singapur Feng Tianwei Li Jiawei Wang Yuegu | Corea del Sud Dang Ye-Seo Kim Kyung-Ah Park Mi-Young |

## Medaller

| Pos. | País | Or | Plata | Bronze | Total |
| 1 | R.P. de la Xina | 4 | 2 | 2 | 8 |
| 2 | Alemanya | 0 | 1 | 0 | 1 |
| 2 | Singapur | 0 | 1 | 0 | 1 |
| 4 | Corea del Sud | 0 | 0 | 2 | 2 |
| Total | Total | 4 | 4 | 4 | 12 |
# Te Ururoa Flavell

Te Ururoa James William Ben Flavell (Tokoroa, Waikato; 7 de desembre de 1955) és un polític neozelandès i diputat de la Cambra de Representants de Nova Zelanda, representant la circumscripció electoral maori de Waiariki des de les eleccions de 2005. És un membre del Partit Maori i des del juliol de 2013 n'és el seu colíder.

## Inicis

Flavell ha estat professor d'educació secundària i terciària i ha estat director d'escola. Va graduar amb un BA en estudis maoris i antropologia el 1982 de la Universitat d'Auckland; el 1985 va graduar amb un MA en maori de la Universitat de Waikato.

## Diputat

Parlament de Nova Zelanda :
| Anys | Leg. | Circumscripció | Llista | Partit |
| 2005-2008 | 48 | Waiariki | 10 | Maori |
| 2008-2011 | 49 | Waiariki | 4 | Maori |
| 2011-actualitat | 50 | Waiariki | 9 | Maori |
En les eleccions de 2005 Flavell fou el candidat del Partit Maori en la circumscripció electoral maori de Waiariki. Va guanyar contra Mita Ririnui del Partit Laborista rebent el 54,58% del vot contra el 39,50% de Ririnui.
En les eleccions de 2008 Flavell hi guanyà de nou. Aquest cop hi hagué tan sols dos candidats: Flavell i Ririnui. Amb el 68,17% del vot de la circumscripció contra el 31,83% de Ririnui, Flavell esvdevingué diputat de nou.
En les eleccions de 2011 hi va haver tres candidats a Waiariki: Flavell, Annette Sykes del Partit Mana i Louis Te Kani del Partit Laborista. El marge de victòria de Flavell va caure significativament, amb Flavell rebent el 43,05% del vot. Tot i així el marge fou suficient per a guanyar per tercer cop consecutiu a Waiariki.
Des del juliol de 2013 és l'home colíder del Partit Maori, succeint a Pita Sharples.

## Vida personal

Flavell té cinc fills i pertany a tres iwis: Ngāpuhi, Ngāti Rangiwewehi i Te Arawa.

## Referències

* ↑ (anglès) «Members Sworn Arxivat 2013-02-23 a Wayback Machine.». Parlament de Nova Zelanda. [Consulta: 11/02/2013.]
* 1 2 (anglès) Trevett, Claire: «Flavell selected as Maori Party's co-leader». The New Zealand Herald. [Publicació: 13/07/2013.] [Consulta: 13/07/2013.]
* 1 2 (anglès) «Te Ururoa Flavell – Member for Waiariki, Maori Party Arxivat 2013-02-09 a Wayback Machine.». Parlament de Nova Zelanda. [Consulta: 11/02/2013.]
* ↑ (anglès) «Official Count Results -- Waiariki Arxivat 2013-02-08 a Wayback Machine.» (2005). Comissió Electoral. [Consulta: 11/02/2013.]
* ↑ (anglès) «Official Count Results -- Waiariki Arxivat 2013-02-08 a Wayback Machine.» (2008). Comissió Electoral. [Consulta: 11/02/2013.]
* ↑ (anglès) «Official Count Results -- Waiariki Arxivat 2012-05-23 a Wayback Machine.» (2011). Comissió Electoral. [Consulta: 11/02/2013.]

## Vegeu també

* Partit Maori

## Enllaços externs

* (anglès) Informació sobre Te Ururoa Flavell a la pàgina web del Parlament de Nova Zelanda Arxivat 2013-02-09 a Wayback Machine.
* (anglès) Pàgina web del Partit Maori Arxivat 2013-02-05 a Wayback Machine.
# Tantum

Tantum (crioll capverdià Tantun) és una vila a la part occidental de l'illa Brava a l'arxipèlag de Cap Verd. És un dels assentaments més al sud de Cap Verd. Es troba a la muntanya prop de la costa sud, a 6 km al sud-oest de la capital Nova Sintra, i també prop de Campo Baixo.

## Vegeu també

* Llista de nuclis de població de Cap Verd
# Theta del Cavallet de Pintor

Theta del Cavallet del Pintor (θ Pictoris) és una sistema estel·lar de la constel·lació del Cavallet de Pintor. Està compost de tres estrelles.

## Referències

* 1 2 «MSC - a catalogue of physical multiple stars» (en anglès). Astronomy and Astrophysics, 1, 01-07-1997, pàg. 75-84. DOI: 10.1051/AAS:1997181.
# Temperatura de Néel

La temperatura de Néel és la temperatura per sobre de la qual desapareix l'efecte antiferromagnetisme en els materials, passant aquests a comportar-se com materials paramagnètics. És una propietat específica de cada material.
La temperatura de Néel és anàloga a la temperatura de Curie dels materials ferromagnètics. Rep aquest nom en honor de Louis Eugène Félix Néel (1904-2000), qui el 1970 va rebre el Premi Nobel de Física pels seus treballs sobre el ferromagnetisme, premi compartit amb l'astrònom Hannes Olof Gösta Alfvén, el qual va ser guardonat pels seus treballs relacionats amb el plasma.
Llista de la temperatura de Néel en diferents materials:
| substància | Temperatura de Néel, en kèlvins |
| MnO | 116 |
| MnS | 160 |
| MnTe | 307 |
| MnF₂ | 67 |
| FeF₂ | 79 |
| FeCl₂ | 24 |
| FeI₂ | 9 |
| FeO | 198 |
| FeOCl | 80 |
| CoCl₂ | 25 |
| CoI₂ | 12 |
| CoO | 291 |
| NiCl₂ | 50 |
| NiI₂ | 75 |
| NiO | 525 |
| Cr | 308 |

## Referències

* ↑ Kittel, Charles. John Wiley & Sons. Introduction to Solid State Physics. 8a, 2005. ISBN 0-471-68057-5.
# Temperatura de soroll

Temperatura de soroll, en electrònica, és una manera d'expressar el soroll disponible introduït per un component o una font. El soroll és quantificat en forma de temperatura en Kelvin.
Es pot calcular:
$T=1/Kb\times P/B$
on :
$P$ : és la potència en wats
$B$: és l'amplada de banda en Hz
$Kb$ : és la Constant de Boltzmann (1.381×10$^{−23}$ J/K, joules per kelvin)
$T$ : és la temperatura de soroll en ºKelvin

## Aplicacions

* Temperatura de soroll equivalent a l'entrada : en sistemes de telecomunicacions, és la suma de temperatures de soroll del sistema
* Temperatura de soroll en l'antena: és la temperatura de soroll calculada en l'antena

## Vegeu també

* Factor o figura de soroll
* Soroll tèrmic o de Johnson-Nyquist
* Temperatura de soroll d'una antena

## Referències

* ↑ Editor, The Unknown. «Microwaves101 | Noise Temperature» (en anglès). www.microwaves101.com. [Consulta: 28 febrer 2017].
* ↑ «Noise factor, noise figure, and noise temperature - National Instruments» (en anglès). www.ni.com. [Consulta: 28 febrer 2017].
# Tlalocohyla godmani

Tlalocohyla godmani és una espècie de granota que es troba a Mèxic.
Està amenaçada d'extinció per la pèrdua del seu hàbitat natural.

## Referències

* Santos-Barrera, G. & Canseco-Márquez, L. 2004. Tlalocohyla godmani. Llista Vermella d'Espècies Amenaçades de la UICN 2006. Consulta: 8 de gener de 2008.